Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: A 6/1996. (VII. 12.) IM rendelet részletesen szabályozza
Paragraph Index: 383

1997. június 20-án a sátoraljaújhelyi Cigány Kisebbségi Önkormányzat kezdeményezésére rendkívüli ülést tartott, amelyen megtárgyalta a város közrendjének és közbiztonságának alakulását, különös tekintettel a közbiztonságot veszélyeztető egyes cselekményekre. Az ülés a képviselő-testület „a közbiztonságot megsértő és veszélyeztető személyeket nemkívánatos személyeknek nyilvánította”. Ezen túlmenően — egyebek mellett — elhatározta, hogy a közrendvédelmi feladatának koordinálására Közbiztonsági Tanácsot hoz létre, valamint lépéseket tesz a közrend és közbiztonság javítása érdekében. Az említett ülésen részt vett a közbiztonság védelméért felelős helyi rendőri szerv vezetője, aki — a jegyzőkönyvben rögzítettek szerint — arról számolt be, hogy bár konkrét tudomással bírnak egyes köztörvényes bűncselekményekről, szabálysértésekről, feljelentés hiányában nem tudnak eljárni. A kialakult helyzetért nem tehetők kizárólag az újonnan beköltözött romacsaládok felelőssé, bár tény, hogy közülük 8—10 személy ellen is van folyamatban büntetőeljárás. S. J. és az épületbe utóbb beköltöző P. R., valamint családjaik között rövidesen haragos viszony alakult ki, és ennek folytán

Source: https://magyarkozlony.hu/hivatalos-lapok/921b41142547d73306e92a3ce19e5e2814e9181c/dokumentumok/381dfdfdc00c0c63df14a5d66f5f783ef0600ffa/letoltes